OpenLLM-France/wikimedia huggingface dataset:
# Barzhaz Breizh/1867/Ar bugel laec’hiet

Oberennoù damheñvel pe handelvoù all zo ivez, gwelout Ar Bugel Lec’hiet.
| ◄ Aotrou Nann hag ar gorrigan | Ar bugel laec’hiet | Ar c’horred ► |
Mari goant a zo keuziet ; He Loik ker e deuz kollet ; Gand ar Gorrigan e ma eet.
— Pa’z iz da vid dour d’ar stiv, Va Loik leziz er c’havel ; Pa zeuiz d’ar ger hen oa pel ;
Al loen-man enn he lec’h laket, He vek ken du hag eunn tousek, A graf, a beg, heb ger e-bet ;
Ha bron bepret ’ma klask kaouet, Hag enn he zeiz vloaz e ma eet C’hoaz ne ma ket c’hoaz dizonet.
Gwerc’hez Vari, war ho tron erc’h, Gand ho kredur tre ho tiou-vrec’h, E levenez ’m oc’h, me enn nec’h.
Ho mabik sakr c’hui a virez, Me ma hini me a gollez. Truez ouz-in mamm a druez !
— Ma merc’h, ma mer’h, na nerc’het ket ! Ho Loik ne ’d eo ket kollet, Ho Loik ker a vo kavet.
« Neb ra van virv e gloren vi Evid dek gonideg eunn ti, A lak ar c’horrig da bregi.
« Pa’n deuz prezeget flemm-han, flemm ! Pa eo bet flemmet ken, a glemm ; Pa eo klevet, he lammer lenn. »
— Petra rit-hu aze, va mamm ? Lavare ar c’horr gand estlamme, Petra rit-hu aze, va mamm ?
— Petra rann ama va mab-mi ? Birvi a rann er blusken-vi, Vit ann dek gonidek va zi.
— ’Vit dek, mamm ger, enn eur blusken ! Gweliz vi ken gwelet iar wenn, Gweliz mez ken gwelet gwezen
Gweliz mez ha gweliz gwial, Gweliz derven e koat Breiz-all, Biskoaz na weliz kemend all.
— Re draou a welaz-te, va map ; Da flap ! da flip ! da flip ! da flap ! Da flip, potr koz ! ha ! me da grap !
— Sko ket gant-han, lez-han gan-i ; Na rann-me droug da da hini, Ma brenn er bro-ni gan-e-omp-ni. —
Mari d’ar ger pa zistroaz, He bugel kousket a welaz Enn he gavel, ha sioul eaz.
Hag out-han ker kaer pa zelle Ha da voket d’ean pa ee, He zaoulagad a zigore.
Enn he gavazez ’n em zave, He ziouvrec’hik d’ei astenne : — Gwall-bell onn bet kousket, mamm-le ! —
# Barzhaz Breizh/1867/Ar chouanted

Oberennoù damheñvel pe handelvoù all zo ivez, gwelout Ar Chouanted.
| ◄ Ar re c’hlaz | Ar chouanted | Eur gentel vad ► |
Er re goh hag er merc’hed hag er botred vihan, Ha re pere n’int ket goest de vonet d’en emgann, A laro enn ho zier, abarh mont de gousket, Ur pater hag eunn ave euit er chouanted.
Er chouanted zou tud vad, hi zou gwir grechenion, Sauet de zifenn hon bro klouz el hun beleion ;
Mar skoont ar tal hou tour, m’hou ped, digouret d’e : Doue else, me zud vad, digorai d’hoc’h, eunn de.
Julian bleu-ru a lare d’he vamm goh ur mitin : — Me ia me ged Tinteniak, pe monet a blij d’ein. — De deu vreur dez me losket, ha te me losk eue ! Mes mar plij d’id de vonet, ra de renai Doue ! —
Pe zeie er chouanted, ez a bob korn a Vreih, A Dreger hag a Gerne, hag a Wenned ileih, Er re c’hlaz digoueh get-he, e maner Koatlogen, Ez a gosteeu Bro-c’hall, tri mil enn ur vanden.
— Chetu enn heur e sonein, chetu enn heur sonet, Me emgafemp, eur wech c’hoah, ged er c’hoh soudarded. Bec’h ar-n-hoc’h, potred a Vreih, bec’h ar-n-hoc’h, ha gwelemp ! Mar m’ann Diol enn-tu get-he, ma Doue enn tu gen-emp ! —
Ha pe oant deit de grogein, hen darc’he el un oac’h : Get he bop a vuzul vad, get hen meit he benn-bah, He benn-bah, hag he chaplet ez a Zantez-Anna, Ha kemed e dosteie, a oa pilet get ha.
Ha toullet ker oa he dok, ha toullet he jupen, Ha loud hag he vleu troc’het ged eunn tol a zabren, Hag er goed a zivere demeuz toull he goste ; Ha n’arzaoue e tarc’hout, hag oc’hpenn e kane.
Ken n’hen gwelez ket mui tamm, hag hen gwelez endro, Hag hen lennet a goste didan ur ween dero, E ouilein leih he galon, chouket get hon he benn, Enn eutreu Tinteniak por a-drez ar he varlen.
Ha p’achiue enn emgann ar dro enn nozeoh, Chouanted a zidoste, re ieuang ha re goh, Hag a denne hou zoken, hag a lare else : — Chetu ma goneit gen-emp, ha hon, siouah ! marue ! —
# Barzhaz Breizh/1867/Ar c’hakous

Oberennoù damheñvel pe handelvoù all zo ivez, gwelout Ar C’hakouz.
| ◄ Troad an eginane | Ar c’hakous | Melinerez Pontaro ► |
Krouer ann nenv hag ann douar ! Mantret va c’halon gant glac’har O kounan enn noz hag enn de D’am dousik koant, d’am c’harante.
Me zo war va gwele chomet, Dalc’het, sioaz ! gand ar c’hlenved ; Ma ve va dousik a deufe, E berr-amzer am frealzfe.
Evel gand ar werelaouen, Goude eunn nozvez a anken ; Mar deufe ma dous d’am gwelet, E venn gant hi dizoaniet.
Ma lakafe beg he geno War bordik skudel va louzo, Da evan goude pa iefenn Gwelleet raktal e vizenn.
Ar galon az poa d’in roet, Va muian karet, da viret, N’em euz kollet na distroet, Na laket da uz fall e-bed ;
Ar galon az poa d’in roet, O va dousik koant, da viret, Em euz mesket gand va hini ; Pini da hini va hini ?
Piou a gomz ouz-in evel-se, Ha me ken du hag eur vran ve ?
Pa vec’h ken du hag ar mouar, Gwenn-kann oc’h d’ann hini ho kar !
Den iaouang, eur gaou a leret ! Va c’halon d’hac’h, n’em euz roet ; N’em euz ker mui ac’hanoc’h, Eur c’hakous a ouzonn-me oc’h !
’Vel eunn aval e beg ar ween E ma kalon ar femelen ; Kaer ve ann aval da welet, Hag eur prenv e kreiz zo kuet.
Evel eunn delien war ar brank, E ma gened ar plac’h iaouank ; Ann delien gouez war ann douar, Ar c’hened ive a ziskar.
’Vel ar bleun glaz diouz lez ar stank, Ma karante ar plac’h iaouank ; Ar bleunig a dro wechigo, Ar bleunig a dro, a zistro ;
Ar bleunig a dro wechigo, Karante ar plac’h tro ato. Ar bleun a ielo gand ann dour Ha gand ann ankoun ann traitour.
Me a zo eur c’hloaregik paour, Me a zo mab da Iann Kaour ; Beann onn bet tri bloa o studi, Hogen breman na inn ket mui.
Benn eur pennad me iei endro, Me iei endro kouit deuz ar vro ; Benn eur pennadik vinn maro, Ha d’ar purkator me ielo.
# Barzhaz Breizh/1867/Ar Baradoz

Oberennoù damheñvel pe handelvoù all zo ivez, gwelout Ar Baradoz.
| ◄ Ann ifern | Ar Baradoz | Klemvan itron Nizon ► |
Jezuz ! Peger braz eo Plijadur ann eneo, Pa ’zint dirag Doue, Hag enn he garante !
Berr gavann ann amzer, Hag ar poanio dister, O sonjal deiz ha noz, E gloar ar baradoz.
Pa zellann enn envo, Hag etreze va bro, Nijal di a garenn, Evel eur goulmig wenn.
Pa vo pred ar maro, Neuze me gimiado Ouz ar c’hig ankeniuz, Enebour da Jezuz.
Gand joa e c’hortoann Ann tremen divezan ; Hast am euz da welet Jezuz, va gwir bried.
Kerkent ha ma vezo Torret va chadenno, M’en em zavo enn er Evel eunn alc’houeder.
Tremen a rinn al loar Evit monet d’ar c’hloar Dreist ann heol, ar stered, Me a vezo douget.
Pa vinn pell diouz ann douar, Traonien leun a c’hlac’har, Neuze me rai eur zell Ouz va bro Breiz-izel.
Neuze me lavaro : — Kenavo d’id, va bro, Kenavo, bed doaniuz, Gand da veac’hiou poaniuz ;
Kenavo, paourentez, Kenavo, goanerez, Kenavo, trubuillo, Kenavo, pec’hejo !
Pelloc’h ne zonjinn ket Ardo ann drouk-spered ; Biken me n’em golo Goude pred ar maro.
Evel eur vag gollet, Va c’horf deuz va c’haset Ama, dre ann avel, Ar glao har ar riel.
Maro, te ann treizer A ziger d’in ar ger, Pa vruzun gand ann her Va lestr oud he rec’hier. —
A bep-tu pa zellinn, Kement tra a welinn A rai d’am daoulagad, Ha d’am c’halon mil vad :
Perc’her ar baradoz Digor ouz va gortoz, Ar zent, ar sentezed, Tost d’am digemeret.
Me vo digemeret E palez ann Drinded, E-kreiz ann enorio Hag ar meuleudio ;
Hag eno, evit mad, Welinn Doue ann Tad Gand he Vab benniget Hag ar Spered meulet.
Me a welo Jezuz, Enn eur c’hiz dudiuz, O lakat war va fenn Ar gaera kurunen :
— Ho korfou evuruz, A lavaro Jezuz, Oa tensorio kuzet Enn douar benniget.
Evel grizio roz-gwenn, Pe lili pe spern-gwenn, E kornig eul liorz, Em’ oc’h e-kreiz va forz ;
C’houi zo em baradoz Evel bokedo roz A zivleun d’ar mare, Hag a vleun adarre. —
Evit poanio dister Evid ankenio berr, Ni vezo paet mad Gand Doue, hor gwir dad.
Kaer a vezo gwelet Ar Werc’hez benniget, Gand daouzek stereden A ra he c’hurunen.
Gwelet a rimp ouspenn Gant-ho peb a delen, Aele hag arc’haele Holl o veuli Doue ;
Gwelet a raimp-ni c’hoaz Leun a c’hloar, leun a c’hraz, Hon tado, hor mammo ; Hor breudeur, tud hor bro.
Gwerc’hezed a bep oad, Sentezed a bep stad, Gragez, intanvezed, Gand Doue kurunet.
Ann holl eledigo War ho eskelligo Ker mignon, ker ru-benn, A nijo dreist hor penn ;
A nijo dreist hor penn, Evel eunn hed gwenen, Enn eur parkad bleunio, Son ha c’houez-vad gant-ho.
Eurusded heb he far ! O sonjal me ho kar ; C’hui a ro d’in dizoan E poanio ar bed-man !
# Barzhaz Breizh/1867/Ar c’hloarek paour

Oberennoù damheñvel pe handelvoù all zo ivez, gwelout Ar C’hloareg Paour.
| ◄ Ann droug-hirnez | Ar c’hloarek paour | Mellezourou arc’hant ► |
Va boto-koad ’m euz kollet, roget va zreidigo, O vont da heul va douzik d’ar parko, d’ar c’hoajo ; Pa ve ar glao, ar grizil, ann erc’h war ann douar, Kement-ze ne ked eunn harz da zaou zen a ’n em gar.
Va dousik a zo eur plac’h iaouank-flamm evel-d-en, Ne deuz ket c’hoaz seiztek vloa, eur plac’h koant ha ru-benn ; He sello zo leun a dan, hag he c’homzo mignon ; Meuz kemeret eur prizon da lakat va c’halon.
Ne c’houfenn me da betra he hevelebeket, Mar d-eo d’ar rozennik-gwenn zo roz-Mari hanvet ? Perlezennig ar merc’hed, blenn lili ar bleunio, Hirio ma o tigorin ha varc’hoaz e serro.
Me a zo bet, va dousik, oc’h ho tarempredet, Evel ma ve ann estik war ar spern-gwenn kludet ; Pa fell d’ean paouean teu ann drein d’he bikan, Neuze sav war beg ar brank hag e teu da ganan.
Me zo evel ann estik pe ’vel ann anaon E kreiz lan ar purkator o c’hortoz he levon ; Achuet eo ann termen hag ann devez deuet Ma ienn-me ’tre barz ho ti, gand ar Vazvalaned.
Va stereden zo kaled, va stad zo dinatur, N’em euz bet war ar bed-ma nemed displijadur, N’em euz na kar na mignon, sioaz ! na mamm na tad, Na kristen war ann douar hag a garfe va mad.
Ne deuz den barz ar bed-ma abaou’ ed onn deuet, A zo bet diwar ho penn, kel liez tamallet ; Rak-se war benn va daou lin, hag enn hano Doue, Ho pedann-me da gaout ouz ho kloarek true !
Ar zonik man oa savet enn eur dont, gand ann trez, Euz a bardon Sant Mikel, lec’h ma oa ma mestrez Pa welann o tont ar mor, ne raffenn man e-bed Da vezan beuzet enn han, ma n’am silaouer ket.
# Barzhaz Breizh/1867/Ar falc’hon

Oberennoù damheñvel pe handelvoù all zo ivez, gwelout Ar Falc’hon.
| ◄ Bran | Ar falc’hon | Loiza hag Abalard ► |
Taget ar iar gand ar falc’hon, Gand ar gouerez lazet ar c’hon ; Lazet ar c’hon, gwasket ann dud, Ann dud paour evel loened mud.
Gwasket ann dud, mac’het ar vro Gand alouberien arall-vro, Gand alouberien broioù-C’hall, Ann Dredernerez oc’h hengial.
Mac’het ar vro, ha savet kroz, Savet iaouank, ha savet koz ; War marv eur iar hag eur falc’hon, Breiz e goad, e tan hag e kaon.
War mene du e gwel Iann mad, Tregont kouer endro d’ann tantad. Ha Kado-gann, eno gant-he, War he forc’h houarn a harpe.
— Petra leret-hu potred-iod, Ha paea ar gwiriou a reot ? Evid-on-me na baeinn ket ! Gwell a ve gan-in bout krouget !
— Evid-on na rinn ken-neubeut ! Noaz va fotred, va chatal treud ; Na rinn ket m’entoue ru-glaou-tan, Sant Kado kerkouls ha Sant-Iann !
— Me, ma danvez a ia da goll, Da goll a eann enn holl-d’ann-holl ; Ken na vo ar bloaz achuet, Vo red d’in mont da glask ma boed.
— Da glask ho poed na eot ket, Eunn tu gan-in ne laran ket ; Mar d-eo trouz ha kann a glaskont Ken na vezo de a geffont !
— Kent ann de keffont trouz ha kann ! Nini hen toue mor ha taran ! Nini hen toue stered ha loar ! Nini hen toue nenv ha douar ! —
Hag hen da gemer eur skod-tan Ha peb eunn eur skod evel-t-han : — Enn hent, potred, enn hent breman ! Ha prim etresek Keraran. —
He c’hreg gant-han er penn a-rok, Gant hi war he skoa zeou eur c’hrog, Hag hi o kana trema’iee : — « Timat ! timat ! va bugale !
« Ne ket ’vit mont da glask ho boed Em euz va zregont mab ganet ; Ne ked evid dougen keuneut, Oh ! na mein-ben-rez ken-nebeut !
« Ne ked evid dougen ar zamm E ma int bet ganet gand ho mamm, Ne ked evit pila lann glaz, Pila lann kri gand ho zreid noaz ;
Ne ket ’hend-all evit peuri Ronsed, chas-red hag evned kri : Nemed da laza ’r vac’herien, Em euz-me ganet va mipien ! » —
Ha deuz eunn eil tan d’egile A eent, hed-ha-hed ar mene : — Timat ! timat ! boud ! boud ! iou ! iou ! Tan-ru war botred-ar-gwiriou ! —
O tont d’ann traon gand ar mene Tri mil ha kant a oa anhe ; Ha pa oant digouet e Langoad, E oant nao mill enn eur bagad.
Pa oant digouet da Geraran, E oant tregont mil ha tri c’hant ; Ha Kado a vennaz neuze : — Ai’ta : ama ’nn hani e ! —
N’oa ked he gomz peurlavaret, Tri-c’hant karrad lann oa kaset Ha laket tro-war-dro d’ar ger, Hag ann tan enn hi fol ha ter ;
Eunn tan ken fol, eunn tan ken ter Ma teuze enn han ar ferc’hier, Ma strake enn han ann eskern Evel re zaoned enn ifern.
Ma iudent gant kounnar, enn noz, Evel bleizi koezet er foz ; Ha tronoz pa zavaz ann heol, Oa ’r gwiraerien luduet holl.
# An Intanvez Paour

Oberennoù damheñvel pe handelvoù all zo ivez, gwelout An intañvez paour.
| ◄ Ar Gernez | An Intanvez Paour | An Ter Gwreg kabluz ► |
* Mar plich ganac’h e chilaoufet
* Eur werz a zo newe savet ;
* D’eun intanvez yaouank e gret
* A zo newe marw he fried.
TRADUCTION. — S’il vous plaît, vous écouterez — Une gwerz nouvellement composée ; — A une jeune veuve elle est faite — Dont nouvellement est mort le mari.
Chanté par Maryvonne le Bail, Port-Blanc.
Chanté par Menguy et Léon, Carhaix.
# An Incarnation

| ◄ Doue Crouer | An Incarnation | Ar Redamption ► |
Ar pez a leveromp en diou quentel-màn a so tout tennet eus ar Scritur sacr. Necesser eo dimp gout an histoar eus hon zad, hon breur hon redampteur, hon c’honservateur, hon au-tro, hon barner. Goude pec’het hon tad quenta, Doue a brometas ur Redampteur d’an douar. Ar liberateur-se a arruas voar dro pevar mil bloas goude ma voa bet prometet. Doue a lesas quen hir amser da dremen, evit ober d’an dud santout guel an ezom hac ar bris eus hon Redampteur divin, eit ober deze huanadi ha desirout evel o deus groet ar Sænt el lezen ancien, an arru prompt a Vap Doue incarnet. Anfin Doue a lezas da dremen ar spaç amser-se evit-prouvi hac annonç dre ar prophetet pel amser diaroc, peguen caër ha peguen glorius e voa al liberateur-se, en ur annonç e c’hinivelez, e vuez, e varo, e enteramant, e resurrection, e asçansion hac ar chanchamant a dlefoa da ober voar an douar. Epad an amser se, da laret eo aboe pec’het Adam bete donediguez ar Messias, e voa sauveteet an dud dre ar fe en Jesus-Christ da donet, peini a dlefoa effaci ar pec’hejo cometet quent ha goude e zonediguez. Mæs ar Sænt eus an Testamant ancien ne ellent quet antren er gloar : perger an env a voa serret, den nemet ar Verb incarnet ne elle o digueri ; evel se ine J. C. a disquennas el limbo goude e varo er Groas, evit consoli ha delivra an tado santel, pe ar Sænt eus al lezen ancien.
Bezàn so peder propheci principal voar doediguez ar Messias. Evit abregi na rin nemet o henvel. Ar c’henta, hini Jacob er Geness, ch. 49. An eil, hini ar prophet Damel, ch. 9. An drede, hini ar prophet Aggee, ch. 2 ; hac ar pevare, hini ar prophet Malachie, ch. 5. Ur prophèt a so ur personaich inspiret gant Doue evit annonç certen treo libr pel amser quent evit ma c’harruont. Doue hepquen a ell hanaveout an amser da dont. Bezàn eus c’hoas ispicial nao propheci, pere a verq bete an distera circonstanç a vuez, a regn, a varo, a resurrection hac asçansion J.C. hon Redampteur. Ar Judevien a so c’hoas testo beo a incarnation Map unic an Tad eternel evel eus ar maro cruel en deus soufret voar ar Groas evidomp oll. Goude ar guentel a heuil, e continufomp an histoar a incarnation Jesus-Christ.
# An Indulgeanç

| ◄ Ar Purgatoar | An Indulgeanç | Sacramant an Auter ► |
An Indulgeanç a so ur remission eus ar boan temporel dleet d’ar pec’het, hac accordet gant an Ilis er mæz ar sacramant a Binigen. Ar C’honcilo general hac on Tad santel ar Pap a accord Indulgeanç en Ilis universel, an Esquibien a accord evit o Escopti, mæs a daou-uguent deiz, exceptet pa gonsacront un Ilis nevez : neuse e c’haccordont evit ur bloas. An indulgeanç na effaç quet ar pec’het, mæs disposi a ra d’ar remission eus ar pec’hejo en ur angagi da frequanti ar sacramant a binigen. Sicour a ra ar pec’her da beân e dle. Evit gonit an Indulgeanç eo ret bezàn er stad a c’hraç, da neubetàn pa rer an œuvr divezàn commandet evit e c’honit, raс ret eo ober ar pez a ve ordrenet. An Indulgeanç plenier eo ar remission eus an oll boan temporel dleet d’ar pec’het hervez reglenno an Ilis, hac evel ma voa gueich-all pratiquet. Rac non-obstant na ve quet impliget gant rigor ar pinigenno ordrenet dre an Ilis, e deus bepret ar gouir d’o c’hordren hervez natur ar pec’het. Evel-se un Indulgeanç a daou-uguent deiz, a dri bloas, a seiz vloas, a ell bezàn plenier evit an hini n’en defe quet meritet ur binigen en tuont d’an termenío-se. Na dleer jamæs explica an termen eus ar binigen pardonet dre an indulgeanç voar an amser e tle un ine chom er purgatoar, mæs voar an amser ma pade ar binigen canoniq. Ineo ar purgatoar a ell bezàn soulaget dre an indulgeanço ; ar re veo a ell o gonit evite. An Ilis e deus ar gouir incontestabl da accordi indulgeanç. Evit e gonit eo ret,
1°. Satisfiàn da justiç Doue ; raс an indulgeanç na exant quet da ober pinigen ; bezàn veritablamant penitant ha covesseet.
2°. Ret eo receo an absolven, ar pez a signifi bezàn er stad a c’hraç, ober exactamant ar pez a so commandet evit gonit an indulgeanç, hac a ve expliquet er Vull. Pliget gant Doue aсcordi dimp indulgeanç dre e Ilis ; hac e vemp dign eus ar c’hraç-se, ezom on deus.
# An Neerezed

Oberennoù damheñvel pe handelvoù all zo ivez, gwelout Ann neerezed.
| ◄ Noz ar Gidonne | An Neerezed | Mari Bek-Arôk ► |
* Tostaet da zilaou kana,
* Na p’am eus amzer da rima,
* Da glewet eun disput chokant,
* Zavet etre diou blac’h yaouank,
* Ewit ar blawez tremenet,
* Asamblez en eun neadek.
TRADUCTION. — Approchez pour entendre chanter — (Puisque j’ai le temps de rimer) — Pour entendre une dispute choquante — Elevée entre deux jeunes filles — Dans le cours de l’année passée — [Lesquelles étaient] réunies à une filerie.
Chanté par Maryvonne le Flem, Port-Blanc.
* Tosteet da chileo kanan,
* Pa e eus kât sujet da riman,
* Ma klevfet an disput chokant
* Savet etre diou blac’h yaouank,
* Ewit ar ragest tremenet,
* Asamblez en eun neadek.
TRADUCTION. — Approchez pour entendre chanter, — Puisque j’ai trouvé sujet de rimer, — Pour que vous entendiez une dispute choquante — Qui s’est élevée entre deux jeunes filles — Pour l’automne passé — Ensemble, dans une filerie.
X..., Port-Blanc
# An Nouen

| ◄ Ar Gommunion | An Nouen | An Urz ► |
An Nouen a so ur sacramant peini a ro d’an dud clanv an ners da suporti gant patiantet ar c’hlenvet, a effaç ar pec’hejo pere ne dint quet c’hoas pardonet, hac a ro deze ar yec’het mar deo a propos evit silvidiguez o c’hine.
Dre ar c’homso-se fontet voar institution an Nouen, eo certen penaus en deus J. C. instituet ar sacramant-màn. Un articl eo eus on fe. Ar Vadiziant hac ar Binigen a so sacramancho an dud varo, hanvet erguisse abalamour ma roont ar vuez d’an ine maro dre ar pec’het peini a effaçont. Theologianet a gred eo ar sacramant a Nouen sacramant ar re varo abalamour ma effaç ar rest eus ar pec’hejo. Jesus-Christ n’en deus quet instituet ar sacramant-màn evit effaci directamant ar pec’het ; ha ma ne eller quet covessaat quent evit en receo, e tleer en em excitàn d’ar gontrition ha goulen an absolven. Ar sacramant-màn a henver an onction divezàn, abalamour ma zeo ar sacramant divezàn a receo ar c’hristen. E Vatier eo an Oleo biniguet gant an Escop d’ar yaou Guemblit. Pep Belec deputet gant an Ilis a ell en administràn ; ar c’homso a lavar en ur frotàn ar squiencho naturel gant an Oleo, eo form ar sacramant. Avoalc’h eo bezàn dangerusamant clanv evit receo ar sacramant-màn. En repeti a eller, n’en deo quet necesser en receo evit bezàn Salvet ; mæs red ve bezàn ennemi d’e ine ha da Doue, evit negligeàn d’en receo. Ret eo en receo gant fe, er speret a beden, a binigen, a c’hlac’har hac a resi gnation da volontez Doue : ar pez a discoe ne dleer quet gortos ar momet divezàn evit en receo, mæs en goulen, mar deo possubl, en queit a ma zomp en on anaoudeguez vad. Ar c’hlanvour a dle quent an Nouen, laquaat urz en e affero temporel, ma n’en deus-àn deja groet ; enpad an Nouen ober acto a gontrition voar an oll bec’hejo cometet dre ar squiencho naturel, ancouat treo ar bed-màn ha songeal en eternite. An asistantet prosternet d’an douar, a bedo evit an den clanv, en ur songeal serieusamant peguen neubeut e tleomp contàn voar ar vuez bresant hac ar mado perissabl eus ar bed-màn. Evurus ar c’hristen armet er momet divezàn a groas J. C. e Redampteur ha prest da vezàn e Varner. Ah ! peguen douç eo dezàn unissàn e boanio gant re on Salver, ho sanctifiàn dre ar guel eus ar grucifi da beini e poco gant carantez, ha mervel entre divrec’h J. C. ! An drouc-speret o velet ar sign adorabl eus on Redamption a deu d’en em retiràn evit lezel da jamæs ar c’hristen entre daouarn e Doue. Na eller receo ar sacramant-màn nemet dre Veleyen catholiq.
# An Itron a Gergadio

Oberennoù damheñvel pe handelvoù all zo ivez, gwelout Ann Itron a Gergadio.
| ◄ Mari Tili | An Itron a Gergadio | Ar plac’hig a lorc’h ► |
* Anna Gergadio ’lavare,
* War bave Lanhuon pa varche,
* War bave Lanhuon pa varche.
TRADUCTION. — Anna de Kercadiou disait, — Comme elle allait sur les pavés de Lannion… (bis).
Chanté par Marie-Louise Colas, Trégonneau. Phono Y. le Moal.
# An Nevez-Amzer

| ◄ Kroazik va Gwestlou | An Nevez-Amzer | Al Labourer-douar ► |
D’an Aot. Y. Peron, Mestr-Skol.
* Tremenet eo ar goanv kriz, an erc’h, an avel foll,
* Hag e harz ar meneziou e par breman an heol ;
* Setu ar vuez adarre o tizrei e peb tra,
* Ar prajeier, an dero, a deu prim da c’hlaza.
* Ar bokedou a ziouan, a vleun en eun dervez,
* E skourrou gwez ar girsier setu deliou nevez !
* Goude tri miz enouuz pebeuz dudi tremen
* Dindan bannou heol skeduz tostik d’eun eienen !
* Ar c’hlanvour paour a zilez gand plijadur he di
* Vit kemeret ear iac’huz ar roz hag al lili ;
* Ar vugaligou trouzuz a gar ive c’hoari
* D’ar iaou, da zul, d’ar vakans, dindan gwez ar vali.
* Da c’houlou deiz, ar gwenan, ha prez braz warnezho,
* A nij gand herr en envou, o klask ar bokedo ;
* An eunigou a labour evit ober ho neiz ;
* Er parkeier, er c’hoajou, e kanont hed an deiz.
* Ar gwenneli d’oa tec’het araok ar gwall amzer,
* E maint dizro adarre gand ar c’henta tomder ;
* Al loened kaset d’ar prad, a beur an dachen c’hlaz,
* Ar yeod tener distrempet gand gliz an envou c’hoaz.
* Setu an nevez-amzer, setu an amzer gaer,
* Dizro poent ar pardoniou da bere hzaimp seder ;
* Pegement e vimp eüruz o vont d’ar chapeliou
* Hadet e bro Breiz-Izel evel perlezennou.
* Kanomp a vouez huel, kanomp oll gand dudi !
* Kanomp an nevez-amzer, kanomp oll dizoursi !
* Kanomp war ar meneziou, kanomp en traoniennou,
* War gern reier hon aochou, hag er valanegou !